ÚRAD VLÁDY 
SLOVENSKEJ REPUBLIKY

Materiál na rokovanie 		
vlády SR

Dodatok 

k návrhu Štátnej politiky v oblasti udeľovania licencií 
v pôsobnosti ústredných orgánov štátnej správy
___________________________________________________________

Podnet: 							Obsah materiálu:

iniciatívny návrh						1.  Predkladacia správa k dodatku
2.  Zmena v materiáli Štátna politika v oblasti udeľovania licencií v pôsobnosti ústredných orgánov štátnej správy
3.	Nové znenie Prílohy

Predkladá:

Ivan Mikloš
podpredseda vlády SR
pre ekonomiku

Bratislava 28. máj 2002
Predkladacia správa 

Zmeny v návrhu Štátnej politiky v oblasti udeľovania licencií v pôsobnosti ústredných orgánov štátnej správy Slovenskej republiky vyplývajú zo záverov Porady ekonomických ministrov zo dňa 10.6.2002 a ďalších pripomienok zo strany Ministerstva zdravotníctva SR a Ministerstva vnútra SR.

Zmeny nemenia charakter a koncepciu licenčnej politiky; týkajú sa oblastí, ktoré sú v pôsobnosti Ministerstva zdravotníctva SR a Ministerstva vnútra SR. 

Zmeny v licenčnej politike nemajú finančný, ekonomický, enviromentálny dopad a  ani dopad na zamestnanosť.

K materiálu ostal aj po týchto zmenách rozpor s Ministerstvom hospodárstva SR.

Zmena v materiáli 

Štátna politika v oblasti udeľovania licencií v pôsobnosti ústredných orgánov štátnej správy

Text na strane 16. sa nahrádza novým textom (viď ďalší list). 

Zmena nastala v časti C.4. odstavec štvrtý, kde sa text „...stanovenú lehotu piatich pracovných dní...“ nahrádza textom „...stanovenú lehotu siedmych pracovných dní...“

Štátna politika v oblasti udeľovania licencií 
v pôsobnosti ústredných orgánov štátnej správy 

Príloha č.1 – nové znenie

Zoznam potrebných legislatívnych zmien

Príloha licenčnej politiky je výsledkom praktickej aplikácie princípov a postupov určených v licenčnej politike na existujúce licenčné obmedzenia. 

V nadväznosti na licenčnú politiku a jej prílohu je potrebné pristúpiť k detailnému skúmaniu možností odstránenia nedostatkov a tiež k samotným legislatívnym zmenám.

A. 	MINISTERSTVO HOSPODÁRSTVA SR

Názov: licencia na dovoz a vývoz vybraných tovarov
Názov právneho predpisu: vyhláška Ministerstva hospodárstva Slovenskej republiky č. 15/1998 Z. z. o podmienkach udeľovania úradného povolenia na dovoz a vývoz tovaru a služieb v znení neskorších predpisov
Poskytovateľ: Ministerstvo hospodárstva SR
Navrhované zaradenie: nároková / nároková s množstevným obmedzením / nenároková
Nedostatky v porovnaní s licenčnou politikou:
V súčasnosti sa rozlišujú dva druhy povolaní:
•	automatické, zavedené z dôvodu monitoringu tovarových tokov (pre tovary uvedené v prílohách A2 a B2 vyhlášky MH SR č. 15/1998 Z. z. o podmienkach udeľovania úradného povolenia na dovoz a vývoz tovaru a služieb v znení neskorších predpisov),
•	neautomatické, na ktoré sa vzťahujú množstevné obmedzenia ( príloha A1 a B1) alebo iné /bezpečnostné, zdravotné, .../ (prílohy C a D).
a)	Nejednoznačnosť kritérií udeľovania neautomatických licencií s iným ako množstevným obmedzením (prílohy C a D). 
b)	Rozdeľovanie licencií s množstevným obmedzením (prílohy A1 a B1) podľa subjektívneho rozhodnutia komisie vytvára potenciál pre korupciu.
c)	Príliš dlhé lehoty vybavovania žiadostí.
d)	Nedostatočné zverejňovanie výsledkov licenčného konania.
Potrebné legislatívne zmeny: 
a)	Zrušiť súčasné automatické licencie, okrem tých, ku ktorým je SR viazaná medzinárodnými dohovormi, tieto by mali mať charakter nárokovej licencie.
b)	Rozdeliť súčasné neutomatické licencie na tri skupiny:
-	licencie na dovoz a vývoz tých komodít, pre ktoré je možné určiť jednoznačné kritériá preradiť do kategórie nárokových,
-	licencie na dovoz a vývoz tých komodít, pre ktoré sa vzťahujú množstevné obmedzenia, preradiť do kategórie nárokových licencií s množstevným obmedzením a aplikovať aukciu ako spôsob rozdeľovania nedostatkových kvót,
-	licencie na dovoz a vývoz tých komodít, pre ktoré nie je možné určiť jednoznačné kritériá, preradiť do kategórie nenárokových licencií a zároveň stanoviť čo najpresnejšie nejednoznačné kritériá.
c)	Skrátiť lehotu na udelenie licencií podľa ustanovení licenčnej politiky pre každú kategóriu.
d)	Zverejňovať kompletné zoznamy udelených licencií podľa licenčnej politiky, okrem automatických licencií.
Priorita: vysoká

Názov:	
a)	licencia na výrobu, výkup, tranzit a rozvod elektriny
b)	licencia na výrobu, výkup, tranzit a rozvod plynu
c)	licencia na výrobu, výkup a rozvod tepla
Názov právneho predpisu: 
zákon č.70/1998 Z. z. o energetike a o zmene zákona č. 455/1991 Zb. o živnostenskom podnikaní v znení neskorších predpisov. 
Poskytovateľ: Úrad pre reguláciu sieťových odvetví
Navrhované zaradenie: nároková
Nedostatky v porovnaní s licenčnou politikou:
a)	Neúmerne dlhá lehota na vydanie rozhodnutia.
b)	Nejasnosť preukázania materiálneho a technického zabezpečenia predmetu podnikania, na ktorý má byť licencia udelená.
c)	Nejasnosť preukázania finančnej záruky na úhradu jadrovej škody a finančného zabezpečenia vyraďovania jadrových zariadení, ukladania rádioaktívnych odpadov a vyhoretého paliva.
Potrebné legislatívne zmeny: 
a)	Skrátiť lehotu na udelenie licencie z troch mesiacov na 30 dní.
b)	Stanoviť kritéria preukázania materiálneho a technického zabezpečenia predmetu podnikania, na ktorý má byť licencia udelená.
c)	Stanoviť spôsob výpočtu výšky finančnej záruky na úhradu jadrovej škody a finančného zabezpečenia vyraďovania jadrových zariadení, ukladania rádioaktívnych odpadov a vyhoretého paliva a zabezpečiť jeho zverejnenie.
Priorita: nízka

Názov: 	
a)	povolenie na obchodovanie s vojenským materiálom
b)	licencia na dovoz a vývoz resp. nakladanie s vojenským materiálom v zahraničí
c)	licencia na dovoz a vývoz zbraní a streliva a výbušnín 
Názov právneho predpisu: zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní 
Poskytovateľ: Ministerstvo hospodárstva SR 
Navrhované zaradenie: nenároková licencia
Nedostatky v porovnaní s licenčnou politikou:
V súčasnosti je v procese prijímania novela zákona č. 179/1998 Z.z.. Zatiaľ však uvádzame nedostatky v súčasnosti platnej legislatívy.
a)	Nejasnosť preukázania finančného zabezpečenia obchodu s vojenským materiálom 
b)	Neexistencia ani približných kritérií udeľovania.
Potrebné legislatívne zmeny:
a)	Zaviesť povinnosť preukazovania minimálnej výšky základného imania. Zaviesť povinnosť preukazovania akcionárskej štruktúry u akciových spoločnosti. Rozšíriť podmienky vydania povolenia na obchodovanie s vojenským materiálom podľa § 6 písmena b) na všetkých priamych zakladateľov, zriaďovateľov, akcionárov a spoločníkov žiadateľa. Stanoviť povinnosť prispôsobenia sa súčasných držiteľov povolenia novým kritériám.
b)	Zrušiť podmienku preukázania finančného zabezpečenia obchodu s vojenským materiálom (§ 9 ods. 2 písmeno e)).
c)	Pre zložitosť procesu udeľovania povolení licenčná je možné ponechať 60 dňovú lehotu na rozhodnutie, ktorá sa však vzťahuje na celý proces rozhodovania, teda aj na ostatné orgány SR (ministerstvá, Slovenská Informačná Služba, ...). Zaviesť lehotu troch dní od doručenia na vrátenie formálne nesprávnej žiadosti.
d)	Vyňať stroje a zariadenia určené na humanitárne účely z pod definície vojenského materiálu.
Priorita: vysoká

Názov: 
a)	povolenie na dovoz, vývoz a sprostredkovateľské činnosti týkajúce sa kontrolovaného tovaru a technológií (individuálne, individuálne otvorené, všeobecné a sprostredkovateľské povolenie)
b)	povolenie na vývoz nemateriálnych hodnôt 
Názov právneho predpisu: zákon č. 26/2002 Z.z. §8 a §21
Poskytovateľ: Ministerstvo hospodárstva SR v spolupráci s ďalšími ministerstvami
Navrhované zaradenie: nenároková licencia
Nedostatky v porovnaní s licenčnou politikou:
a)	Neexistencia kritérií udeľovania povolenia.
b)	Neúmerne dlhá lehota na vydanie rozhodnutia.
Potrebné legislatívne zmeny:
a)	Zaviesť povinnosť Ministerstva hospodárstva SR zadefinovať čo najpresnejšie kritériá na udelenie licencie.
b)	Skrátiť lehotu na udelenie povolení z 90 dní na 30 dní od doručenia žiadosti. Zaviesť lehotu troch dní od doručenia na vrátenie formálne nesprávnej žiadosti.
Priorita: stredná

Názov: povolenie kontingentov pracovných miest v NSR na realizáciu zmlúv o diele 
Názov právneho predpisu: Dohoda medzi vládou SR a vládou NSR o zamestnávaní pracovníkov slovenských podnikateľských subjektov na území SR na realizáciu zmlúv o diele (oznámená v Zbierke zákonov pod číslom 186/1996 Z. z.)
Poskytovateľ: Ministerstvo hospodárstva SR 
Navrhované zaradenie: licencia s množstevným obmedzením
Nedostatky v porovnaní s licenčnou politikou:
a)	Subjektívne posudzovanie a vyber kritéria pre výber nie sú v súlade s licenčnou politikou
Potrebné legislatívne zmeny: 
a)	Preradiť do kategórie nárokové licencie s množstevným obmedzením
b)	Zaviesť spôsob aukcie, cena licencie stanovená v osobomesiacoch. Alternatívnym kritériom by mohla byť celková hodnota stavebného projektu na jeden osobomesiac, ktorá vyjadruje efektívnosť prác.
c)	Dôsledné zverejňovanie informácií o výsledkoch licenčného konania
Priorita: vysoká

 B. 	MINISTERSTVO FINANCIÍ SR
 
Názov: povolenie na prevádzkovanie lotérii a iných podobných hier
Poskytovateľ: Ministerstvo financií SR
Podľa právnych predpisov: 
a)	zákon č. 194/1990 Zb. o lotériách a iných podobných hrách v znení neskorších predpisov 
b)	vyhláška MF 463/2000 , ktorou sa ustanovujú podrobnosti o spôsobe a obsahu oznámenia prevádzkovania súťaží, ankiet a iných akcií o ceny, ktoré sú spotrebiteľskými lotériami
Navrhované zaradenie: nároková licencia
Nedostatky v porovnaní s licenčnou politikou: 
a)	Nedostatočne špecifikované podmienky udeľovania povolení pre jednotlivé druhy lotérií a hier.
b)	Menárokovateľnosť povolenia.
c)	Nie je zabezpečená informovanosť občanov a transparentnosť celého licenčného konania.
d)	Nejednoznačne stanovený odvod pre orgán štátneho dozoru (2% z výťažku ročne).
Potrebné legislatívne zmeny: 
a)	Je potrebné zabezpečiť nárokovateľnosť licencie po splenení stanovených podmienok. Tieto podmienky je nutné presnejšie špecifikovať tak, aby plnili funkciu jednoznačných kritérií.
b)	Po preradení týchto licencií do kategórie nárokových je možné značne skrátiť lehoty pre vydanie licencie.
c)	Je potrebné určiť povinnosti poskytovateľa zverejňovať údaje o licenčnom konaní, hlavne o podmienkach udelenia pre žiadateľov ale aj o výsledkoch licenčných konaní. Tieto výsledky musia byť dostatočne podrobné.
d)	Po dôkladnej revízii tohto zákona musí nasledovať vypracovanie návrhu vykonávacieho predpisu.
Priorita: vysoká
 
Názov: devízové povolenie na oslobodenie od povinnosti prevodu peňažných prostriedkov do tuzemska a na otvorenie a vedenie účtov v zahraničí pre subjekty napojené na štátny rozpočet (§10)
Poskytovateľ: Ministerstvo financií SR
Podľa právnych predpisov: 
zákon NR SR č. 202/1995 Z. z. Devízový zákon v znení neskorších predpisov
Navrhované zaradenie: nenároková licencia
Nedostatky v porovnaní s licenčnou politikou: 
Potrebné legislatívne zmeny: 
V tomto prípade ide o vzťah medzi orgánmi štátnej správy navzájom.
Priorita: nízka
 
Názov: devízové povolenie, pre subjekty napojené na štátny rozpočet, na kúpu nehnuteľností v zahraničí v štátoch, ktoré nie sú členskými štátmi OECD (§20)
Poskytovateľ: Ministerstvo financií SR
Podľa právnych predpisov: zákon NR SR č. 202/1995 Z. z. Devízový zákon v znení neskorších predpisov
Navrhované zaradenie: nenároková licencia
Nedostatky v porovnaní s licenčnou politikou: 
Potrebné legislatívne zmeny: 
V tomto prípade ide o vzťah medzi orgánmi štátnej správy navzájom.
Priorita: nízka

C. 	MINISTERSTVO PRÁCE, SOCIÁLNYCH VECÍ A RODINY SR

Názov: povolenie na vykonávanie sociálnej prevencie a vybraných činností sociálnoprávnej ochrany a poskytovanie sociálneho poradenstva neštátnymi subjektami.
Poskytovateľ: Ministerstvo práce, sociálnych vecí a rodiny SR
Podľa právnych predpisov: zákon NR SR č. 195/998 Z.z. o sociálnej pomoci v znení neskorších predpisov.
Navrhované zaradenie: nároková licencia
Nedostatky v porovnaní s licenčnou politikou: 
a)	nie je jasne definovaná nárokovateľnosť,
b)	podmienky udelenia licencie stanovené vágne alebo vôbec,
Potrebné legislatívne zmeny:
Definovať nárokovateľnosť a jednoznačné podmienky udelenia
Priorita: nízka

D. 	MINISTERSTVO ŽIVOTNÉHO PROSTREDIA SR

Ministerstvo udeľuje veľké množstvo povolení, súhlasov a výnimiek. Ich prevažná väčšina je nenárokového charakteru. V prípade výnimiek z ochrany životného prostredia je prítomný vysoký korupčný potenciál. Dôslednou aplikáciou princípov licenčnej politiky je možné tento korupčný potenciál znížiť. Ide najmä o rozhodovanie v komisiách s individuálnou zodpovednosťou predsedu komisie podľa ustanovení licenčnej politiky a dôsledné zverejňovanie výsledky licenčného konania.

Ďalej uvádzame niektoré povolenia v pôsobnosti ministerstva životného prostredia:

Názov: oprávnenie na výkon geologických prác
Poskytovateľ: Ministerstvo životného prostredia SR
Podľa právnych predpisov:
zákon NR SR č. 313/1999 Z. z. o geologických prácach a o štátnej geologickej správe v znení neskorších predpisov (geologický zákon)
Navrhované zaradenie: nároková licencia
Nedostatky v porovnaní s licenčnou politikou: 
a)	Nie je jasne definovaná nárokovateľnosť geologického oprávnenia.
b)	Sú určené len náležitosti žiadosti, nie však podmienky udelenia licencie.
c)	Súčasný zákon umožňuje diskrimináciu v právach vyplývajúcich z oprávnenia, pretože sa udeľujú licencie s rôznou dĺžkou platnosti geologického oprávnenia.
Potrebné legislatívne zmeny:
a)	Definovať nárokovateľnosť a jednoznačné podmienky udelenia.
b)	Pre odstránenie možnej diskriminácie je nutné zaviesť rovnakú dobu platnosti licencie pre všetkých žiadateľov. Licencie sa majú udeľovať len na dobu určitú (rovnakú pre všetkých žiadateľov) alebo na dobu neurčitú.
Priorita: nízka
 
Názov: vydávanie preukazov odbornej spôsobilosti na vykonávanie geologických prác
Poskytovateľ: Ministerstvo životného prostredia SR
Podľa právnych predpisov: 
a)	zákon NR SR č. 313/1999 Z. z. o geologických prácach a o štátnej geologickej správe v znení neskorších predpisov (geologický zákon)
b)	vyhláška MŽP SR č. 141/2000 Z. z., ktorou sa vykonáva geologický zákon
Navrhované zaradenie: nároková licencia
Nedostatky v porovnaní s licenčnou politikou: 
a)	nie je určený spôsob menovania skúšobnej komisie, počet jej členov a jej zloženie
b)	nie je určená forma skúšky a jej obsah
Potrebné legislatívne zmeny:
a)	Je potrebné určiť spôsob menovania komisie. Pre zabezpečenie nestrannosti a transparentného priebehu by komisia nemala byť menovaná výlučnej spomedzi pracovníkov ministerstva, je vhodné menovať za členov skúšobnej komisie aj odborníkov mimo ministerstva (odborníci z praxe, akademickí pracovníci, ...). 
b)	Keďže proti výsledku odbornej skúšky nie je možné sa odvolať, je nutné zabezpečiť maximálnu mieru transparentnosti už v rozhodovacom procese. Z tohto dôvodu by skúšobná komisia mala mať aspoň 5 členov. 
c)	Je potrebné vo vykonávacom predpise určiť čo najpresnejší obsah skúšky. Skúška (alebo aspoň jej časť) by mala byť písomná a okruhy problémov vopred známe.
Priorita: nízka
 
Názov: rozhodnutie o určení prieskumného územia, na ktorom sa môžu vykonávať vybrané geologické práce, a to: 
a)	ložiskový geologický prieskum vyhradených nerastov,
b)	hydrogeologický prieskum termálnych podzemných vôd, prírodných liečivých zdrojov a zdrojov minerálnych stolových vôd,
c)	geologický prieskum na špeciálne účely pre podzemné zásobníky v prírodných horninových štruktúrach a podzemných priestoroch, pre zariadenia na priemyselné využívanie geotermálnej energie a pre úložiská rádioaktívnych odpadov v pozemných priestoroch 
Poskytovateľ: Ministerstvo životného prostredia SR
Podľa právnych predpisov: 
a)	zákon NR SR č. 313/1999 Z. z. o geologických prácach a o štátnej geologickej správe v znení neskorších predpisov (geologický zákon)
b)	vyhláška MŽP SR č. 141/2000 Z. z., ktorou sa vykonáva geologický zákon
Navrhované zaradenie: nároková licencia
Nedostatky v porovnaní s licenčnou politikou: 
a)	Nenárokovateľnosť povolenia.
b)	Nie sú určené podmienky pre vymedzenie prieskumného územia, iba náležitosti žiadosti.
c)	Žiadateľ musí uviesť celkové predpokladané náklady na prieskum.
Potrebné legislatívne zmeny:
a)	Primárne je potrebné určiť nárokovateľnosť licencie. Keďže je možné určiť prieskumné územie len jednému žiadateľovi, ide o množstevné obmedzenie. Svojím charakterom však toto povolenie nie je vhodné pre rozdeľovanie formou aukcie a preto je vhodnejšie udeliť povolenie prvému žiadateľovi, ktorý splní stanovené kritériá.
b)	Určiť jednoznačné podmienky vymedzenia prieskumného územia (neohrozenie podzemných vôd, neohrozenie stability stavieb, nepoškodenie životného prostredia, ...) Podmienkou nesmie byť posúdenie vhodnosti či potrebnosti geologického prieskumu, iba ochrana tretích strán pred rôznymi rizikami.
c)	Poskytovateľ nesmie podmienkami rozhodnutia zasahovať do obchodných a iných vzťahov, je preto potrebné pozmeniť aj náležitosti žiadosti. Poskytovateľ nesmie vyžadovať údaje, ktoré nie sú predmetom jednoznačných kritérií, teda ani celkové predpokladané náklady na prieskum.
Priorita: stredná

Názov: súhlas na
a)	tranzitnú prepravu odpadov cez územie SR
b)	dovoz odpadov na územie SR
c)	vývoz nebezpečných odpadov
Poskytovateľ: Ministerstvo životného prostredia SR
Podľa právnych predpisov: 
zákon č. 223/2001 Z. z. o odpadoch v znení neskorších predpisov
Navrhované zaradenie: nároková licencia
Nedostatky v porovnaní s licenčnou politikou: 
a)	Nie je určený spôsob posúdenia návrhu opatrení pre prípad havárie pri transporte odpadu.
b)	Nejasné preukazovanie zabezpečenia využívania alebo zneškodňovania odpadov pri dovoze odpadov na územie SR. Zákon požaduje toto preukazovanie avšak neurčuje spôsob jeho posúdenia.
Potrebné legislatívne zmeny:
Zvážiť potrebu licenčného obmedzovania vývozu odpadov
Priorita: nízka

Názov: rôzne povolenia v oblasti ochrany prírody a krajiny
Poskytovateľ: Ministerstvo životného prostredia SR
Podľa právnych predpisov:
zákon NR SR č. 287/1994 Z.z. o ochrane prírody a krajiny v znení neskorších predpisov
- súhlasy podľa §7e), §28, §29
- udelenie výnimky podľa §20
Navrhované zaradenie: nenároková licencia
Nedostatky v porovnaní s licenčnou politikou: 
a)	Nie je určený spôsob rozhodovania, právomoci poskytovateľa v rozhodovaní.
b)	Nie sú určené ciele a záujmy poskytovateľa, ktoré sú dôvodom pre licenčné obmedzenie. 
c)	Nie sú určené jednoznačné ani nejednoznačné kritériá pre udelenie povolenie alebo výnimky.
Potrebné legislatívne zmeny:
a)	Pre zvýšenie predvídateľnosti rozhodnutia v licenčnom konaní je potrebné vypracovať súbor jednoznačných a nejednoznačných podmienok udelenia povolenia resp. výnimky v súlade s licenčnou politikou. Jedná sa vlastne o formuláciu dôvodov pre existenciu licenčných obmedzení a cieľov, ktoré poskytovateľ sleduje implementáciou týchto obmedzení. 
b)	V tejto oblasti ide zväčša o udeľovanie výnimiek, čo neumožňuje aplikovať automatizmus a nárokovateľnosť, vytvára sa preto výrazný potenciál pre korupciu. Pre jeho zníženie je potrebné zabezpečiť rozhodovanie v komisii a tiež určenie spôsobu menovania členov komisií.
c)	Druhou cestou zvyšovania transparentnosti a kontrolovateľnosti je zabezpečenie dôsledného zverejňovania udelených povolení.
Priorita: stredná

Názov: súhlas na pestovanie odrody poľnohospodárskej plodiny, ktorá bola vytvorená genetickou technológiou, v životnom prostredí
Poskytovateľ: Ministerstvo životného prostredia SR
Podľa právnych predpisov: 
zákon č. 151/2002 Z.z. o používaní genetických technológií a geneticky modifikovaných organizmov.
Navrhované zaradenie: nároková licencia
Nedostatky v porovnaní s licenčnou politikou: žiadne
Potrebné legislatívne zmeny: žiadne
Priorita: nízka

Názov: udeľovanie súhlasov v oblasti ochrany ovzdušia:
a)	schvaľovanie výnimiek zo záväznosti technických noriem 
b)	súhlas na výrobu a dovoz zariadení, materiálov a výrobkov, ktoré znečisťujú alebo môžu znečisťovať ovzdušie.
Poskytovateľ: Ministerstvo životného prostredia SR
Podľa právnych predpisov: zákon č. 309/1991 Zb. ochrane ovzdušia pred znečisťujúcimi látkami (§11) a zákon č. 134/1992 Zb. o štátnej správe ochrany ovzdušia
Navrhované zaradenie: nenároková licencia
Nedostatky v porovnaní s licenčnou politikou:
a)	Nie sú ani len orientačne vymedzené podmienky pre udelenie súhlasu.
b)	Nie je definovaná povinnosť zverejňovať výsledky licenčného konania.
c)	Licenčné konanie je vyňaté spod správneho poriadku, konanie je v zákone nedostatočne upravené.
Potrebné legislatívne zmeny:
a)	Definovať nejednoznačné kritériá udelenia výnimky/súhlasu.
b)	Dôsledne zverejňovať výsledky licenčného konania podľa licenčnej politiky.
c)	Podriadiť konanie zákonu o správnom konaní.
Priorita: stredná

Názov: povolenie poľovačky niektorých druhov zveri v čase ich ochrany na účely vedecké
Poskytovateľ: Ministerstvo životného prostredia SR
Podľa právnych predpisov: zákon č. 23/1962 Zb. o poľovníctve (§29)
Navrhované zaradenie: nenároková licencia
Nedostatky v porovnaní s licenčnou politikou:
a)	Nie je stanovená povinnosť zverejňovať informácie o povoľovacom konaní.
Potrebné legislatívne zmeny:
a)	Zabezpečiť zverejňovanie informácií o povoľovacom konaní.
Priorita: nízka

Názov: 
a)	pridelenie výkonu rybárskeho práva
b)	povolenie na lov generačných rýb na účely umelého výteru v chránenej rybárskej oblasti a povolenie na lov takých rýb, ktoré sú na ujmu chránenej rybárskej oblasti
c)	povolenie na vykonávanie ichtyologického prieskumu v chránených rybárskych oblastiach
d)	povoľovanie výnimiek
e)	vydávanie osobitného povolenia na rybolov
Poskytovateľ: Ministerstvo životného prostredia SR
Podľa právnych predpisov: zákon č. 139/2002 Z. z. o rybárstve (§4, §7, §39)
Navrhované zaradenie: 
a)	nároková licencia
b),c),d),e)  nenároková licencia
Nedostatky v porovnaní s licenčnou politikou: žiadne
Potrebné legislatívne zmeny: žiadne
Priorita: nízka

E. 	MINISTERSTVO PRE SPRÁVU A PRIVATIZÁCIU NÁRODNÉHO MAJETKU SR
Ministerstvo neposkytuje žiadne licencie, povolenia, súhlasy či podobné rozhodnutia

F. 	MINISTERSTVO DOPRAVY, PôŠT A TELEKOMUNIKÁCII SR
 
Názov:
a)	Dopravná licencia – prevádzka pravidelnej autobusovej linky
b)	Prepravné povolenia pre medzinárodnú dopravu pre vnútroštátnych prepravcov – adresované – MDPaT SR je len sprostredkovateľom
c)	Prepravné povolenia pre medzinárodnú dopravu pre vnútroštátnych prepravcov - neadresované
d)	Povolenie na podnikanie v medzinárodnej cestnej doprave na území SR pre zahraničného dopravcu 
Poskytovateľ: MDPaT SR, MDPaT SR v spolupráci so záujmovým združením vnútroštátnych dopravcov, samosprávny kraj, samosprávny úrad 
Podľa právnych predpisov: 
zákon NR SR č. 168/1996 Z.z. o cestnej doprave v znení neskorších predpisov
Navrhované zaradenie:
a)	Dopravná licencia – prevádzka pravidelnej autobusovej linky – nároková v prepracovanej podobe
b)	Prepravné povolenia pre medzinárodnú dopravu pre vnútroštátnych prepravcov – neadresované – nároková s množstevným obmedzením
c)	Povolenie na podnikanie v medzinárodnej cestnej doprave na území SR pre zahraničného dopravcu – nároková 
Nedostatky v porovnaní s licenčnou politikou:
a)  Dopravná licencia – prevádzka pravidelnej autobusovej linky
Licenčné obmedzenie v medzinárodnej autobusovej doprave je definované v medzinárodných zmluvách a dohovoroch, ktorými je SR viazaná, preto nie je možné implementovať princípy licenčnej politiky v plnom rozsahu.
Pre existenciu takéhoto obmedzenia vo vnútroštátnej doprave nie sú dostatočné dôvody. Na každú autobusovú linku musí dopravca žiadať samostatnú dopravnú licenciu. Ide o zbytočnú prekážku podnikateľským subjektom a priamy zásah do predmetu podnikania, čo je v rozpore s princípmi licenčnej politiky.
Táto licencia má aj v súčasnej podobe mnoho nedostatkov,
- je nenároková, pričom poskytovateľ posudzuje faktory ako priepustnosť ciest a verejný záujem. 
- zahŕňa aj schvaľovanie cestovného poriadku, čím priamo zasahuje do predmetu podnikania dopravcov,
- nie sú jasne definované kritériá, vágna formulácia verejného záujmu,
- súčasná legislatíva dáva poskytovateľovi príliš vysoké právomoci v prípade odňatia licencie (posúdenie potrebnosti autobusovej linky, posúdenie schopnosti dopravcu na výkon činnosti, ohrozenie plynulosti premávky).
Súčasnú nevyhovujúcu dopravnú licenciu pre vnútroštátnu dopravu (na každú jednotlivú linku zvlášť) je možné nahradiť všeobecným povolením na podnikanie vo verejnej osobnej cestnej doprave. Táto licencia by mala charakter nárokovej licencie. Podmienkou udelenia by bolo preukázanie odbornej spôsobilosti. Verejný záujem je možné dosiahnuť inými spôsobmi, napríklad prostredníctvom dotačnej politiky.
b) Prepravné povolenia pre medzinárodnú dopravu pre vnútroštátnych prepravcov – neadresované
Rozdelenie nedostatkových neadresovaných povolení je podľa súčasnej legislatívy možné subjektívnym posúdením, čo je v rozpore s princípmi Licenčnej politiky.
Je potrebné odstrániť subjektívny faktor v rozhodovaní, hlbšie analyzovať možnosti zavedenia aukcie, či už priamo peňažnej alebo na základe iného vhodného ekonomického kritéria. Subjektívny faktor je dominantný pri rozdeľovaní celoročných prepravných povolení po ktorých dopyt vysoko prevažuje nad množtevným obmedzením.
c) Povolenie na podnikanie v medzinárodnej cestnej doprave na území SR pre zahraničného dopravcu 
Nie je definovaná nárokovateľnosť licencie,
Nie sú určené podmienky udelenia takejto licencie.
Potrebné legislatívne zmeny:
a)	Hoci niektoré povolenia a licencie nie sú v pôsobnosti ústredných orgánov (MDPaT), licenčná politika sa zaoberá všetkými povoleniami, pretože sú upravené spoločne v menovanom zákone.
b)	Je potrebná kompletná revízia zákona o cestnej doprave. V prvom rade sa jedná o elimináciu priamych nedostatkov tohto zákona. Odstránenie priamych nedostatkov sa dosiahne preradením týchto licencií do navrhnutých kategórií a aplikáciou metód udeľovania podľa licenčnej politiky. 
c)	Z dlhodobého hľadiska nie sú pre existenciu takýchto licenčných obmedzení dostatočné dôvody. Ďalšou úlohou bude teda aj analýza možností komplexnej liberalizácie podnikania v doprave s ohľadom na záväzky SR z medzinárodných zmlúv a dohovorov. 
Priorita: vysoká
 
Názov: rozhodnutie o schválení novo vyrobených alebo dovezených učebných pomôcok a prostriedkov na použitie vo výcviku v autoškolách
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
a)	zákon NR SR č. 315/1996 Z. z. o premávke na pozemných komunikáciách v znení neskorších predpisov 
b)	vyhláška Ministerstva dopravy, pôšt a telekomunikácií SR č. 95/1997 Z. z. o výcviku žiadateľov o vodičské oprávnenie, o doškoľovacom kurze držiteľov vodičského oprávnenia, o výcviku žiadateľov o inštruktorské oprávnenie a doškoľovacom kurze inštruktorov
Navrhované zaradenie: zrušenie licencie
Nedostatky v porovnaní s licenčnou politikou: 
a)	Neopodstatnenosť existencie licencie
b)	V súčasnosti podliehajú tomuto licenčnému obmedzeniu pomôcky ako napríklad: učebnice pre autoškoly, trenažéry, triedna kniha, magnetický nápis „autoškola“, fólie a videokazety pre výuku, obrázky motorov, nástenné obrazy dopravných značiek a pod. 
c)	Výroba a predaj týchto predmetov v žiadnom prípade nespĺňa požiadavky pre existenciu licenčného obmedzenia, nejedná sa totiž o významné riziká, licenčné obmedzenie nezaručuje elimináciu týchto rizík a účinnú ochranu proti týmto rizikám môžu vykonávať aj samotné autoškoly snahou poskytovať čo najkvalitnejšie služby. 
Potrebné legislatívne zmeny:
a)	Zrušenie licenčného obmedzenia v plnom rozsahu.
b)	Nahradenie zrušeného licenčného obmedzenia presnejším určením podmienok podnikania autoškôl, povinností autoškôl a tiež zodpovednosti a možných sankcií pri nedodržaní podmienok. Požadovaný výsledok je možné dosiahnuť efektívnejšie a lacnejšie aj dôslednejším vykonávaním skúšok vodičov a náhodnými kontrolami v autoškolách.
Priorita: stredná
 
Názov: poverenie fyzických osôb vykonávať skúšky žiadateľov o inštruktorské oprávnenie 
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
a)	zákon NR SR č. 315/1996 Z. z. o premávke na pozemných komunikáciách v znení neskorších predpisov 
b)	vyhláška Ministerstva dopravy, pôšt a telekomunikácií SR č. 95/1997 Z. z. o výcviku žiadateľov o vodičské oprávnenie, o doškoľovacom kurze držiteľov vodičského oprávnenia, o výcviku žiadateľov o inštruktorské oprávnenie a doškoľovacom kurze inštruktorov
Navrhované zaradenie: nároková licencia
Nedostatky v porovnaní s licenčnou politikou: 
Nenárokovateľnosť poverenia 
Potrebné legislatívne zmeny:
a)	Zavedenie nárokovateľnosť poverenia vyžaduje určenie presných kritérií (odborné vzdelanie, prax v obore a pod.).
b)	Pre skúšanie odbornej spôsobilosti žiadateľov o inštruktorské oprávnenie je v zmysle licenčnej politiky potrebné zostaviť skúšobnú komisiu z poverených osôb.
Priorita: nízka

Názov: licencie tuzemských leteckých dopravcov na vykonávanie leteckej dopravy za odplatu
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
zákon č.143/1998 Z. z. o civilnom letectve v znení neskorších predpisov (§37 ods.1, §47 písm. l)
Navrhované zaradenie: nároková licencia
Nedostatky v porovnaní s licenčnou politikou: 
a)	Nenárokovateľnosť licencie.
b)	Poskytovateľ schvaľuje prepravné podmienky, tarify a letové poriadky čo priamym a výrazným zásahom do predmetu činnosti a jednoznačne v rozpore s licenčnou politikou.
c)	Nie sú definované podmienky, podľa ktorých poskytovateľ posudzuje finančnú spôsobilosť.
d)	Neprimerane dlhé lehoty na rozhodovanie.
Potrebné legislatívne zmeny:
a)	Preformulovať licenciu na nárokovú.
b)	Pokiaľ to medzinárodné dohovory nenariaďujú, poskytovateľ nesmie v licencii obmedzovať konkrétne podmienky podnikania v leteckej doprave (tarify, cestovné poriadky). Majiteľovi licencie musí byť ponechaná plná sloboda v podnikaní po splnení podmienok pre udelenie licencie.
c)	Prispôsobiť priamo v zákone presné a jednoznačné podmienky pre udelenie nárokovej licencie podľa licenčnej politiky. Posúdenie finančnej spôsobilosti v súčasnej forme je v rozpore s licenčnou politikou, navrhujeme preformulovať finančnú spôsobilosť do konkrétnych jednoznačných kritérií (napríklad stanovenie minimálneho základného imania).
d)	Žiadosť o udelenie licencie nesmie obsahovať údaje, ktoré nie sú podmienkou pre udelenie licencie.
e)	Po definovaní presných kritérií a zavedení nárokovateľnosti licencie je možné a nutné výrazne skrátiť lehoty na rozhodnutie.
Priorita: stredná

Názov: povolenie tuzemským leteckým dopravcom na vykonanie dopravného letu za odplatu bez udelenia licencie
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
zákon č.143/1998 Z. z. o civilnom letectve v znení neskorších predpisov - §37 ods.11, §47 písm. l)
Navrhované zaradenie: nenároková licencia
Nedostatky v porovnaní s licenčnou politikou: 
Nie sú ani len orientačne vytýčené podmienky pre udelenie povolenia.
Potrebné legislatívne zmeny:
a)	Je potrebné stanoviť nejednoznačné kritériá v súlade s licenčnou politikou. Ministerstvo musí čo najpresnejšie stanoviť okolnosti, ktoré môžu viesť k takémuto rozhodnutiu.
b)	Toto povolenie svojím charakterom spadá do kategórie nenárokových licencií. Je potrebné stanoviť spôsob rozhodovania a kompetencie jednotlivých orgánov ministerstva.
c)	Keďže ide viac-menej o udelenie výnimky, kontrola rozhodovacieho procesu je veľmi obtiažna. Z tohto dôvodu je nutné dbať o dôsledné zverejňovanie hlavne výsledkov licenčného konania.
Priorita: nízka

Názov: 
a)	licencie zahraničným leteckým dopravcom na vykonávanie pravidelnej leteckej dopravy medzi územím SR a územím cudzieho štátu alebo štátov
b)	povolenie zahraničným leteckým dopravcom na vykonávanie nepravidelnej leteckej dopravy medzi územím SR a územím cudzieho štátu alebo štátov
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
zákon č.143/1998 Z. z. o civilnom letectve v znení neskorších predpisov 
Navrhované zaradenie: nároková licencia
Nedostatky v porovnaní s licenčnou politikou: 
a)	Hlavným nedostatkom je nenárokovateľnosť licencie v prípade, že sa žiadateľ neodvolá v žiadosti na medzinárodnú zmluvu. Nie sú určené podmienky pre rozhodovanie v takomto prípade, dokonca aj náležitosti žiadosti sú určené veľmi vágne: „ministerstvo môže od zahraničného dopravcu požadovať doklad...“. 
b)	Ani samotné určenie požadovaných dokladov a náležitostí žiadosti nie je náhradou za určenie podmienok.
Potrebné legislatívne zmeny:
a)	Pre odstránenie možnej diskriminácie niektorých zahraničných žiadateľov je nutné definovať podmienky pre udelenie licencie zahraničným dopravcom v prípade, že sa neodvolávajú na medzinárodné dohovory. Tieto podmienky musia byť jednoznačne formulované. Základnou podmienkou je odborná spôsobilosť. Ministerstvo musí vopred určiť zoznam krajín, ktorým uznáva osvedčenie o odbornej spôsobilosti, či už v rámci alebo nad rámec medzinárodných zmlúv. Pre ostatných žiadateľov musí presne určiť podmienky odbornej skúšky a udelenia licencie.
b)	V následnosti na určené podmienky udelenia licencie je nutné preformulovať aj náležitosti žiadosti podľa licenčnej politiky.
c)	Poskytovateľovi treba prideliť zákonnú povinnosť zverejňovať informácie o výsledkoch licenčného konania. 
Priorita: stredná

Názov: povolenie na predaj leteckých prepravných služieb.
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
zákon č.143/1998 Z. z. o civilnom letectve v znení neskorších predpisov
Navrhované zaradenie: zrušenie licencie
a)	Neopodstatnenosť existencie licenčného obmedzenia.
b)	Nesúlad s Živnostenským zákonom č. 455/1991 Zb. v § 45 odsek 4.
Potrebné legislatívne zmeny:
Zrušenie licencie a kompletná liberalizácia tejto činnosti.
Priorita: stredná

Názov: 
a)	povolenie na vykonávanie leteckých telekomunikačných služieb a spojových služieb pre leteckú meteorológiu 
b)	povolenie na vykonávanie leteckej meteorologickej služby 
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
zákon č.143/1998 Z. z. o civilnom letectve v znení neskorších predpisov
Navrhované zaradenie: nároková licencia 
Nedostatky v porovnaní s licenčnou politikou: 
a)	Nie sú uvedené žiadne podmienky pre vydanie povolení.
b)	Nie je zrejmá opodstatnenosť špeciálnej licencie popri osvedčení prevádzkovateľa lietadla.
Potrebné legislatívne zmeny:
Je potrebné formulovať jednoznačné kritériá pre udelenie licencie.
Priorita: nízka

Názov: licencie na vykonávanie verejnej vodnej dopravy.
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
zákon č. 338/2000 Z. z. o vnútrozemskej doprave a o zmene a doplnení niektorých zákonov.
Navrhované zaradenie: nároková licencia
Nedostatky v porovnaní s licenčnou politikou: 
a)	Neprimerane dlhé lehoty 
b)	Preukázanie finančnej spôsobilosti pre tuzemského dopravcu na vykonávanie medzinárodnej verejnej vodnej dopravy je nesprávne definované („rozdiel medzi majetkom a záväzkami ... aspoň hodnotu 5000 EUR“). 
c)	Náležitosťou v žiadosti je aj uvedenie počtu plavidiel, čo je už priamym zásahom do predmetu podnikania. Licencia sa má vzťahovať na určitý druh plavidiel, pre ktoré žiadateľ zložil skúšku, licencia nesmie zavádzať iné obmedzenia. 
Potrebné legislatívne zmeny:
a)	Preformulovať náležitosti žiadosti o licenciu – vynechať požadovane údajov o vodnej druhu verejnej dopravy, rozsahu služieb a druhu a počte plavidiel.
b)	Preformulovať požiadavky finančnej spôsobilosti.
c)	Je potrebné výrazne skrátiť lehoty na rozhodnutie:
-	zmeniť §14 ods.5 - skúšobná komisia stanoví termín skúšky tak, aby sa skúška uskutočnila do 30 dní od doručenia žiadosti (doteraz len povinnosť do 30 dní stanoviť termín),
-	skrátiť lehotu na rozhodnutie §15 ods.4 (platí 60 dňová lehota).
Priorita: stredná
 
Názov: vydávanie povolenia na účasť zahraničných dopravcov vo vnútroštátnej vodnej doprave
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
zákon č. 338/2000 Z. z. o vnútrozemskej doprave a o zmene a doplnení niektorých zákonov.
§21 ods.2
Navrhované zaradenie: nároková licencia
Nedostatky v porovnaní s licenčnou politikou: 
a)	Nenárokovateľnosť udelenia.
b)	Nešpecifikované podmienky pre vydanie povolenia.
c)	Diskriminácia zahraničných subjektov.
d)	Nešpecifikované náležitosti žiadosti.
Potrebné legislatívne zmeny:
Nenárokovateľnosť licencie a diskriminácia zahraničných konkurentov je nástrojom ochrany domácich dopravcov . Takáto politika je v plnej pôsobnosti MDPT SR, avšak v budúcnosti sa dostane do rozporu s právom Európskej Únie.
Priorita: stredná

Názov: osvedčenie o odbornej spôsobilosti dopravcu
Poskytovateľ: Ministerstvo dopravy, pôšt a telekomunikácií SR
Podľa právnych predpisov: 
zákon č. 338/2000 Z. z. o vnútrozemskej doprave a o zmene a doplnení niektorých zákonov
§14 ods.2
Navrhované zaradenie: nároková licencia
Nedostatky v porovnaní s licenčnou politikou: 
a)	Nie je stanovený postup menovanie skúšobnej komisie ako ani jej zloženie.
b)	Neprimerane dlhé lehoty.
Potrebné legislatívne zmeny:
a)	Pre zvýšenie transparentnosti je potrebné zabezpečiť rôznorodé zloženie skúšobnej komisie, tiež spôsob menovania a ostatné podmienky pre členstvo v komisii.
b)	Zmeniť §14 ods.5 - skúšobná komisia stanoví termín skúšky tak, aby sa skúška uskutočnila do 30 dní od doručenia žiadosti (doteraz len povinnosť do 30 dní stanoviť termín).
Priorita: stredná

G. 	MINISTERSTVO PÔDOHOSPODÁRSTVA SR

Názov: povolenie na výrobu liehu a jeho uvádzanie do obehu
Poskytovateľ: Ministerstvo pôdohospodárstva SR
Podľa právnych predpisov: 
a)	zákon NR SR č. 289/1996 Z. z. o výrobe a obehu liehu a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov
b)	vyhláška MP SR č. 273/1997 Z.z. o vykonaní odbornej prípravy potrebnej na vydanie povolenia na výrobu liehu v liehovarníckom závode na pestovateľské pálenie ovocia
Navrhované zaradenie: nároková licencia 
Nedostatky v porovnaní s licenčnou politikou: 
a)	Nie je stanovený spôsob menovania skúšobnej komisie (skúška na záver odbornej prípravy pre žiadateľov, resp. ich odborných zástupcov, o vydanie povolenia na výrobu liehu v liehovarníckom závode na pestovateľské pálenie ovocia).
b)	Duplicita povolenia na výrobu liehu v liehovarníckom závode na pestovateľské pálenie ovocia s osvedčením na prevádzkovanie liehovarníckeho závodu vzhľadom na §3 ods. 11 “ Ministerstvo povolenie odníme, ak a) do troch rokov od nadobudnutia právoplatnosti povolenia žiadateľ nepredložil žiadosť o vydanie osvedčenia na prevádzkovanie liehovarníckeho závodu alebo doklad o tom, že zriaďuje alebo rekonštruuje liehovarnícky závod, b) ...”.
Potrebné legislatívne zmeny:
a)	Určiť krátku lehotu na rozhodnutie.
b)	Stanoviť počet členov skúšobnej komisie, jej zloženie a spôsob menovania v súlade s licenčnou politikou.
c)	Klasifikácia povolení je do značnej miery neprehľadná, odstránenie duplicity by bolo možné dosiahnuť vyčlenením povolenia na výrobu liehu v liehovarníckom závode na pestovateľské pálenie ovocia ako zvláštnej licencie.
Priorita: stredná

Názov: osvedčenie na prevádzkovanie liehovarníckeho závodu. 
Poskytovateľ: Ministerstvo pôdohospodárstva SR
Podľa právnych predpisov: 
zákon NR SR č. 289/1996 Z. z. o výrobe a obehu liehu a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov
Navrhované zaradenie: nároková licencia
Nedostatky v porovnaní s licenčnou politikou: 
a)	Neprimerane dlhá lehota.
b)	Poskytovateľ požaduje výpis z katastra nehnuteľností prípadne nájomnú zmluvu. Podmienky nájomnej zmluvy sú dôvernou obchodnou informáciou a nemôžu byť súčasťou podmienok udelenia licencie. 
c)	Proces udelenia licencie je značne zložitý a neprehľadný. K udeleniu licencie sa vyjadruje mnoho rôznych orgánov, z tohto dôvodu je zabezpečenie transparentnosti veľmi obtiažne.
Potrebné legislatívne zmeny:
a)	Značná časť rozhodovacej právomoci sa v tomto prípade presúva na iné orgány (kontrolné inšpekcie a pod.) preto je potrebné podrobiť aj činnosť týchto orgánov dôkladnej analýze, tá však presahuje rámec licenčnej politiky.
b)	Poskytovateľ nesmie vyžadovať nájomnú zmluvu či preukázanie vlastníckeho vzťahu k daným priestorom, pretože ide o dôverné informácie, ktoré nemôžu byť predmetom kritérií udeľovania licencie. Poskytovateľ pri vydaní licencie určí priestory, ktoré boli predmetom odbornej inšpekcie a preverenia technologickej časti a obmedzí povolenie len na tieto priestory. 
c)	Po dôkladnej hĺbkovej analýze by mohlo dôjsť k vylúčeniu niektorých podmienok a požadovaných posudkov, prípadne k ich zlúčeniu, a tak by bolo možné zjednodušiť a ztransparentniť celé licenčné konanie.
Priorita: stredná

Názov: osobitné povolenie na rybolov pre fyzické osoby a pre právnické osoby (vedecko-odborné inštitúcie z oblasti rybárstva)
Poskytovateľ: Ministerstvo pôdohospodárstva SR
Podľa právnych predpisov: 
a)	zákon č. 102/1963 Zb. o rybárstve v znení neskorších predpisov (§11)
b)	vyhláška MP SR č. 103/1963, ktorou sa vydávajú vykonávacie predpisy k zákonu o rybárstve
Navrhované zaradenie: zrušiť 
Nedostatky v porovnaní s licenčnou politikou: 
a)	Ide o udeľovanie osobitného povolenia na rybolov pre fyzické osoby bezodplatne “pre veľvyslancov, pracovníkov veľvyslanectiev, významných športovcov a pod. ministerstvo sleduje udržiavanie diplomatických vzťahov, resp. ocenenie športovcov za ich výsledky a zviditeľňovanie Slovenska v zahraničí” atď.. Tieto povolenia by mal vydávať Slovenský rybársky zväz (SRZ) po žiadosti napr. MZV SR, ale nie MP SR.
b)	Zdôvodnenie uvádzané ministerstvom: „Pri osobitnom povolení na rybolov pre fyzické osoby za odplatu ide vlastne o dobrovoľný príspevok fyzických osôb na činnosť SRZ, presnejšie zarybňovanie rybárskych revírov.” považujeme za značne neobvyklé.
Potrebné legislatívne zmeny:
a)	Celú agendu vydávania povolení na rybolov pre právnické osoby navrhujeme presunúť na SRZ.
b)	Zrušenie osobitného povolenia pre fyzické osoby za odplatu (dobrovoľný príspevok). Licenčné konanie nie je charita ani musí mať presné a jasné podmienky. Povolenie na rybolov nesmie byť podmienené „dobrovoľným“ príspevkom.
Priorita: nízka

Názov: súhlas na pestovanie odrody poľnohospodárskej plodiny v poľných podmienkach
Poskytovateľ: Ministerstvo pôdohospodárstva SR
Podľa právnych predpisov: 
zákon č. 291/1996 Z.z. o odrodách a osivách.
Navrhované zaradenie: nároková licencia
Nedostatky v porovnaní s licenčnou politikou: žiadne
Potrebné legislatívne zmeny: žiadne
Priorita: stredná

H.	MINISTERSTVO ŠKOLSTVA SR

Názov: 
a)	Priznanie práv vysokým školám
b)	Akreditácia vzdelávacích ustanovizní 
Poskytovateľ: Ministerstvo školstva SR
Podľa právnych predpisov: 
a)	§ 15 ods. 1 písm. g) a h) zákona č. 172/1990 Zb. o vysokých školách v znení neskorších predpisov
b)	§ 6 ods. 1 až 3 zákona č. 386/1997 Z. z. o ďalšom vzdelávaní v znení neskorších predpisov
Navrhované zaradenie: nenárokové licencie
Nedostatky v porovnaní s licenčnou politikou: 
Táto oblasť je v súčasnosti v procese významných zmien, ktoré nie je možné hodnotiť pokiaľ legislatívne úpravy nebudú úplne dokončené.
Potrebné legislatívne zmeny: 
Priorita: stredná

I.	MINISTERSTVO KULTÚRY

Názov: oprávnenie na výkon kolektívnej správy práv
Poskytovateľ: Ministerstvo kultúry SR 
Podľa právnych predpisov: 
zákon č. 283/1997 Z. z. o kolektívnej správe práv podľa autorského zákona a o zmene a doplnení niektorých zákonov 
Navrhované zaradenie: nároková licencia
Nedostatky v porovnaní s licenčnou politikou: nie sú
Potrebné legislatívne zmeny: nie
Priorita: nízka

Názov: osvedčenie o osobitnej odbornej spôsobilosti na vykonávanie pamiatkových výskumov 
Poskytovateľ: Ministerstvo kultúry SR 
Podľa právnych predpisov: § 35 zákona č. 49/2002 Z.z. o ochrane pamiatkového fondu
Navrhované zaradenie: nároková licencia
Nedostatky v porovnaní s licenčnou politikou:
a)	Nie sú stanovené podrobnosti na získanie osobitnej odbornej spôsobilosti
b)	Zoznam vydaných osvedčení nie je zverejňovaný na internete 
c)	Vyžadovanie odborného posudku o absolvovaní odbornej praxe nemôže byť podmienkou pre udelenie nárokovej licencie
Potrebné legislatívne zmeny:
Vydanie vykonávacieho predpisu k zákonu č. 49/2002 Z.z. 
Priorita: nízka

Názov: oprávnenie na vykonávanie archeologického výskumu právnickým osobám
Poskytovateľ: Ministerstvo kultúry SR
Podľa právnych predpisov: § 36 zákona č. 49/2002 Z.z. o ochrane pamiatkového fondu
Navrhované zaradenie: nároková licencia
Nedostatky v porovnaní s licenčnou politikou:
Nie je stanovená povinnosť zverejňovať subjekty, ktorým boli udelené oprávnenia
Potrebné legislatívne zmeny:
Priorita: nízka

Názov: povolenie na dočasný vývoz kultúrnej pamiatky
Poskytovateľ: Ministerstvo kultúry SR
Podľa právnych predpisov: 
§ 25 zákona č. 49/2002 Z.z. o ochrane pamiatkového fondu
Navrhované zaradenie: nárokové
Nedostatky v porovnaní s licenčnou politikou:
Nekonkrétne podmienky („ďalšie odôvodnené“), na ktoré môže MK SR viazať vydanie povolenia.
Potrebné legislatívne zmeny: - 
Priorita: nízka

J.	MINISTERSTVO ZDRAVOTNÍCTVA SR

Názov: povolenie na zriadenie rezortnej, odvetvovej, podnikovej a občianskej zdravotnej poisťovne pre podnikateľský subjekt alebo inú právnickú osobu alebo fyzickú osobu
Poskytovateľ: Ministerstvo zdravotníctva SR
Podľa právnych predpisov: 
zákon NR SR č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov - §31
Navrhované zaradenie: nároková licencia
Nedostatky v porovnaní s licenčnou politikou: neuvádzame z dôvodu prípravy novely zákona.
Potrebné legislatívne zmeny: neuvádzame z dôvodu prípravy novely zákona.
Priorita: nízka

Názov: 
a)	povolenie na poskytovanie zdravotnej starostlivosti vo vybraných neštátnych zdravotníckych zariadeniach
b)	povolenie na plnenie osobitných úloh v ďalších neštátnych zariadeniach
c)	povolenie na poskytovanie zdravotnej starostlivosti vo všetkých prípadoch, ak o povolenie žiada cudzinec
d)	povolenie na poskytovanie anestéziologicko-resuscitačnej starostlivosti s miestom výkonu činnosti v zdravotníckom zariadení iného poskytovateľa zdravotnej starostlivosti
e)	povolenie na taký druh a rozsah činnosti, ktorý spadá do povoľovacej pôsobnosti krajských úradov a zároveň aj do pôsobnosti Ministerstva zdravotníctva SR,
Poskytovateľ: Ministerstvo zdravotníctva SR
Podľa právnych predpisov: 
a)	zákon NR SR č. 277/1994 Z. z. o zdravotnej starostlivosti v znení neskorších predpisov - §31-33
b)	novela 416/2001 - presun kompetencií na samosprávne kraje
Navrhované zaradenie: nároková licencia
Nedostatky v porovnaní s licenčnou politikou: 
a)	Nenárokovateľnosť licencie.
b)	Nedostatočné zverejňovanie údajov.
c)	Neprimerane dlhé lehoty na rozhodovanie.
Potrebné legislatívne zmeny:
a)	Zaviesť nárokovateľnosť licencie po splnení podmienok
b)	Zvážiť dôvod pre existenciu osobitného povolenia na poskytovanie anesteziologicko-resuscitačnej starostlivosti s miestom výkonu činnosti v zdravotníckom zariadení iného poskytovateľa zdravotnej starostlivosti. Zrušenie prípadne odôvodnenie existencie tohto povolenia si vyžaduje hĺbkovú analýzu, ktorá ide nad rámec licenčnej politiky.
Priorita: stredná

Názov: 
a)	povolenie na využívanie prírodného liečivého zdroja alebo prírodného zdroja minerálnej stolovej vody
b)	povolenia na úpravu technických zariadení prírodného liečivého zdroja alebo prírodného zdroja minerálnej stolovej vody
Poskytovateľ: Ministerstvo zdravotníctva SR
Podľa právnych predpisov: 
a)	zákon NR SR č. 277/1994 Z. z. o zdravotnej starostlivosti v znení neskorších predpisov
b)	§65a ods.1,3
c)	návrh zákona, návrh vyhlášky
Navrhované zaradenie: nároková licencia
Nedostatky v porovnaní s licenčnou politikou: 
Nedostatky súčasnej legislatívy neuvádzame z dôvodu prípravy nového zákona. Nedostatky nového zákona resp. vyhlášky:
a)	Nenárokovateľnosť udelenia.
b)	Je pripravený nový zákon, aj nová vyhláška v ktorom sa spája proces vyhlasovania prírodného liečivého zdroja, uznania prírodných liečivých vôd atď. s povoľovaním ich využívania. Podľa tohto návrhu MZ SR: 
-	povoľuje využívanie liečivých zdrojov vrátane využívania klímy jaskýň (§4 ods.2 návrhu),
-	povoľuje úpravu liečivého zdroja a minerálnej vody,
-	uznáva minerálne vody a povoľuje ich využívanie,
-	vyhlasuje kúpeľné miesta.
Potrebné legislatívne zmeny:
Zavedenie automatizmu v tejto licencii vyžaduje presnejšie limitovanie použitia vzácneho zdroja. Verejný záujem by sa teda nemal vykonávať zbytočnými priamymi obmedzeniami v licenčnom konaní a diskriminácii v právach a povinnostiach z licencie vyplývajúcich ale zákonným stanovením všeobecných pravidiel využívania liečivých zdrojov.
Priorita: vysoká

Názov: povolenie na veľkodistribúciu liekov a zdravotníckych pomôcok, na výrobu liekov a na prípravu transfúznych liekov
Poskytovateľ: Ministerstvo zdravotníctva SR
Podľa právnych predpisov:
a)	zákon NR SR č. 140/1998 Z. z. o liekoch a zdravotníckych pomôckach v znení neskorších predpisov (§7 ods.1, §60 písm. b, c, h)
b)	vyhláška MZ SR č. 274/1998 Z. z. o požiadavkách na správnu výrobnú prax a správnu veľkodistribučnú prax (personálne, priestorové vybavenie pracovísk, dokumentácia...)
Navrhované zaradenie: nároková licencia
Nedostatky v porovnaní s licenčnou politikou: 
a)	Poskytovateľ vyžaduje náležitosti žiadosti, ktoré sú v rozpore s licenčnou politikou:
-	nezáväzný posudok Štátneho ústavu pre kontrolu liečiv,
-	doklad o založení právnickej osoby,
-	nezáväzné stanovisko obce.
b)	Nie je stanovená povinnosť zverejňovania.
Potrebné legislatívne zmeny:
a)	Náležitosti žiadosti a príloh je potrebné prispôsobiť stanoveným podmienkam udelenia licencie:
-	Posudok Štátneho ústavu pre kontrolu liečiv zmeniť na „kladný“ posudok, aby sa posudok stal jasnou podmienkou pre vydanie povolenia.
-	Poskytovateľ tiež nesmie požadovať doklad o založení právnickej osoby, ale iba výpis z obchodného registra. Spoločenská zmluva o založení PO môže byť náhradou za výpis z obchodného registra ak ešte nebol zápis do OR vykonaný.
-	Je potrebné vynechať stanovisko obce a ponechať rozhodovanie plne v pôsobnosti ministerstva alebo pripísať stanovisku obce záväzný charakter. Len tak môže byť zaručená nárokovateľnosť licencie. 
Priorita: stredná

Názov: povolenie na poskytovanie lekárenskej starostlivosti v nemocničných lekárňach 
Poskytovateľ: Ministerstvo zdravotníctva SR
Podľa právnych predpisov: 
a)	zákon NR SR č. 140/1998 Z. z. o liekoch a zdravotníckych pomôckach v znení neskorších predpisov 
b)	§7 ods.1, §60 písm. b), g)
c)	vyhláška MZ SR č. 198/2001 o požiadavkách na správnu lekárenskú prax (mater., pers., priest. vybavenie, oddelenia, príprava liekov, kontrola...)
Navrhované zaradenie: nároková licencia
Nedostatky v porovnaní s licenčnou politikou: 
a)	Nie je stanovená povinnosť zverejňovania.
b)	Poskytovateľ vyžaduje náležitosti žiadosti, ktoré sú v rozpore s licenčnou politikou:
-	nezáväzný posudok Štátneho ústavu pre kontrolu liečiv,
-	doklad o založení právnickej osoby.
Potrebné legislatívne zmeny:
a)	Odstrániť nedostatky v náležitostiach žiadosti:
-	Posudok Štátneho ústavu pre kontrolu liečiv zmeniť na „kladný“ posudok, aby sa posudok stal jasnou podmienkou pre vydanie povolenia.
-	Údaje v doklade o založení právnickej osoby nemôžu byť súčasťou rozhodovania. Tento doklad je možné nahradiť výpisom z obchodného registra. Spoločenská zmluva o založení právnickej osoby môže byť náhradou za výpis z obchodného registra, ak ešte nebol zápis do OR vykonaný.
b)   zabezpečiť dôsledné zverejňovanie informácií o licenčnom konaní podľa licenčnej politiky
Priorita: stredná

Názov: povolenie na zaobchádzanie s omamnými a psychotropnými látkami
Poskytovateľ: Ministerstvo zdravotníctva SR
Podľa právnych predpisov: 
zákon NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov - §8, §35 písm. b)
Navrhované zaradenie: nároková licencia
Nedostatky v porovnaní s licenčnou politikou: 
a)	Zo správneho poriadku vyplývajú neprimerane dlhé lehoty
b)	Niektoré náležitosti žiadosti sú v rozpore s licenčnou politikou:
-	nezáväzné vyjadrenie Štátneho ústavu pre kontrolu liečiv o materiálnom, priestorovom a personálnom vybavení,
-	doklad o založení právnickej osoby,
-	stanovisko obce k začatiu činnosti.
Potrebné legislatívne zmeny:
Hoci nie je zabezpečené dostatočné zverejňovanie výsledkov licenčného konania, z bezpečnostných dôvodov licenčná politika nestanovuje povinnosť ich zverejňovania.
a)	Skrátenie lehôt.
b)	Náležitosti žiadosti a príloh je potrebné prispôsobiť stanoveným podmienkam udelenia licencie:
-	Posudok Štátneho ústavu pre kontrolu liečiv zmeniť na „kladný“ posudok, aby sa posudok stal jasnou podmienkou pre vydanie povolenia.
-	Poskytovateľ tiež nesmie požadovať doklad o založení právnickej osoby, ale iba výpis z obchodného registra. Doklad o založení PO môže byť náhradou za výpis z obchodného registra ak ešte nebol zápis do OR vykonaný.
-	Je potrebné vynechať stanovisko obce a ponechať rozhodovanie plne v pôsobnosti ministerstva alebo pripísať stanovisku obce záväzný charakter. Len tak môže byť zaručená nárokovateľnosť licencie.
Priorita: stredná

Názov: 
a)	povolenie na zaobchádzanie s prekurzormi skupiny I. 
b)	rozhodnutie o registrácii prekurzorov skupiny II., v prípade vývozu prekurzorov skupiny III. na zaobchádzanie s nimi
Poskytovateľ: Ministerstvo zdravotníctva SR
Podľa právnych predpisov: 
zákon NR SR č. 268/2000 Z. z. o zaobchádzaní s prekurzormi omamných látok a psychotropných látok - §32 ods.1 písm. a), §4 ods.1 písm. a),b), §8, §15
Navrhované zaradenie: nároková licencia
Nedostatky v porovnaní s licenčnou politikou: 
a)	Neprimerane dlhé lehoty.
b)	Nedostatky v náležitostiach žiadosti:
-	nezáväzné vyjadrenie Štátneho ústavu pre kontrolu liečiv o materiálnom, priestorovom a personálnom vybavení,
-	doklad o založení právnickej osoby,
-	nezáväzné stanovisko obce k začatiu činnosti.
Potrebné legislatívne zmeny:
Hoci nie je zabezpečené dostatočné zverejňovanie výsledkov licenčného konania, z bezpečnostných dôvodov licenčná politika nestanovuje povinnosť ich zverejňovania.
a)	Skrátenie lehôt.
b)	Náležitosti žiadosti a príloh je potrebné prispôsobiť stanoveným podmienkam udelenia licencie:
-	Posudok Štátneho ústavu pre kontrolu liečiv zmeniť na „kladný“ posudok, aby sa posudok stal jasnou podmienkou pre vydanie povolenia.
-	Poskytovateľ tiež nesmie požadovať doklad o založení právnickej osoby, ale iba výpis z obchodného registra. Doklad o založení PO môže byť náhradou za výpis z obchodného registra ak ešte nebol zápis do OR vykonaný.
-	Je potrebné vynechať stanovisko obce a ponechať rozhodovanie plne v pôsobnosti ministerstva alebo pripísať stanovisku obce záväzný charakter. Len tak môže byť zaručená nárokovateľnosť licencie.
Priorita: stredná

K.	MINISTERSTVO VNÚTRA SR

Názov: 
a)	povoľovanie verejných zbierok 
b)	vydávanie súhlasu na iné použitie výnosu verejnej zbierky, ak jej pôvodný účel zanikol alebo jej usporiadanie bolo zrušené, ale len vtedy, ak sa má zbierka konať na území presahujúcom územný obvod kraja, alebo ktorej výnos sa má použiť mimo územia SR, po dohode s Ministerstvom financií, a s Ministerstvom zahraničných vecí SR 
Poskytovateľ: Ministerstvo vnútra SR
Podľa právnych predpisov:
§ 2 až § 8 zákona č. 63/1973 Zb. o verejných zbierkach a lotériách a iných podobných hrách v znení zákona č. 194/1990 Zb. 
Navrhované zaradenie: nároková licencia
Nedostatky v porovnaní s licenčnou politikou: 
Neboli zistené významné nedostatky v porovnaní s licenčnou politikou.
Potrebné legislatívne zmeny:
Je potrebná všeobecná aplikácia postupov podľa licenčnej politiky najmä v oblasti lehôt na rozhodnutie a zverejňovania informácií o licenčnom konaní.
Priorita: nízka

L.	MINISTERSTVO ZAHRANIČNÝCH VECÍ SR
Ministerstvo neposkytuje žiadne licencie, povolenia, súhlasy či podobné rozhodnutia

M.	MINISTERSTVO OBRANY SR 
Ministerstvo neposkytuje žiadne licencie, povolenia, súhlasy či podobné rozhodnutia

N.	MINISTERSTVO VÝSTAVBY A REGIONÁLNEHO ROZVOJA SR
Ministerstvo neposkytuje žiadne licencie, povolenia, súhlasy či podobné rozhodnutia

O.	MINISTERSTVO SPRAVODLIVOSTI SR
Ministerstvo neposkytuje žiadne licencie, povolenia, súhlasy či podobné rozhodnutia

P.	ÚRAD VLÁDY
Úrad neposkytuje žiadne licencie, povolenia, súhlasy či podobné rozhodnutia

Q.	ŠTATISTICKÝ ÚRAD
Úrad neposkytuje žiadne licencie, povolenia, súhlasy či podobné rozhodnutia

R.	PROTIMONOPOLNÝ ÚRAD
Úrad neposkytuje žiadne licencie, povolenia, súhlasy či podobné rozhodnutia

S.	SPRÁVA ŠTÁTNYCH HMOTNÝCH REZERV

Názov: povolenie výkonu majetkovej správy
Poskytovateľ: Správa štátnych hmotných rezerv
Podľa právnych predpisov:
zákon NR SR č. 82/1994 Z.z. o štátnych hmotných rezervách v znení neskorších predpisov
Navrhované zaradenie: 
Oblasť správy štátnych hmotných rezerv je vysoko citlivá a vyžaduje detailnú individuálnu analýzu, ktorá bola nad rámec licenčnej politiky.
Priorita: stredná

T.	ÚRAD JADROVÉHO DOZORU

Názov: rôzne povolenia, z nich najmä povolenie na:
a)	nakladanie s rádioaktívnymi materiálmi,
b)	výstavbu jadrových zariadení,
c)	iné.
Poskytovateľ: Úrad jadrového dozoru
Podľa právnych predpisov:
Zákon č. 130/1998 Z.z. o mierovom využívaní jadrovej energie a o zmene a doplnení zákona č. 174/1968 Zb. o štátnom dozore nad bezpečnosťou práce v znení neskorších predpisov 
Navrhované zaradenie: 
Oblasť jadrovej energetiky je vysoko citlivá a vyžaduje detailnú individuálnu analýzu, ktorá bola nad rámec licenčnej politiky.
Priorita: stredná

U.	ÚRAD GEODÉZIE, KARTOGRAFIE A KATASTRA SR
Úrad neposkytuje žiadne licencie, povolenia, súhlasy či podobné rozhodnutia

V.	ÚRAD PRE NORMALIZÁCIU, METROLÓGIU A SKÚŠOBNÍCTVO SR
Úrad neposkytuje žiadne licencie, povolenia, súhlasy či podobné rozhodnutia

W.	ÚRAD PRIEMYSELNÉHO VLASTÍCTVA SR
Úrad neposkytuje žiadne licencie, povolenia, súhlasy či podobné rozhodnutia

X.	ÚRAD PRE VEREJNÉ OBSTARÁVANIE
Úrad neposkytuje žiadne licencie, povolenia, súhlasy či podobné rozhodnutia